CELEX: 32013R0119
Language: mt
Date: 2013-02-11 00:00:00
Title: Regolament tal-Kummissjoni (UE) Nru 119/2013 tal- 11 ta’ Frar 2013 li jemenda r-Regolament (KE) Nru 2214/96 li jikkonċerna indiċi armonizzati tal-prezzijiet għall-konsumatur (HICP): trasmissjoni u tixrid ta’ sottoindiċi tal-HICP, rigward l-istabbiliment tal-indiċijiet armonizzati tal-prezzijiet tal-konsum fuq rati tat-taxxa kostanti  Test b’relevanza għaż-ŻEE

12.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 41/1
            
         REGOLAMENT TAL-KUMMISSJONI (UE) Nru 119/2013
   tal-11 ta’ Frar 2013
   li jemenda r-Regolament (KE) Nru 2214/96 li jikkonċerna indiċi armonizzati tal-prezzijiet għall-konsumatur (HICP): trasmissjoni u tixrid ta’ sottoindiċi tal-HICP, rigward l-istabbiliment tal-indiċijiet armonizzati tal-prezzijiet tal-konsum fuq rati tat-taxxa kostanti
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 2494/95 tat-23 ta’ Ottubru 1995 dwar l-indiċijiet armonizzati tal-prezzijiet tal-konsumatur (1), u b’mod partikolari t-tielet paragrafu tal-Artikolu 4 u l-Artikolu 5(3) tiegħu,
   Wara li kkunsidrat l-opinjoni tal-Bank Ċentrali Ewropew (2),
   Billi:
   
               (1)
            
            
               Bis-saħħa tal-Artikolu 5(1)(b) tar-Regolament (KE) Nru 2494/95, l-Istati Membri huma meħtieġa jipproduċu indiċijiet armonizzati tal-prezzijiet tal-Konsum (HICP).
            
         
               (2)
            
            
               Ir-Regolament tal-Kummissjoni (KE) Nru 2214/96 (3) jistabilixxi is-subindiċijiet tal-HICP li għandhom jiġu prodotti mill-Istati Membri, u pprovduti lill-Kummissjoni (Eurostat) u mxerrda minnha.
            
         
               (3)
            
            
               Għall-inflazzjoni tal-analiżi u għall-valutazzjoni tal-konverġenza fl-Istat Membri, huwa meħtieġ li jinġabar it-tagħrif dwar l-impatt tal-bidliet ta’ taxxi fuq l-inflazzjoni. Għal dan l-għan, l-HICP għandhom addizzjonalment jiġu kkalkolati fuq il-bażi ta’ prezzijiet tar-rati tat-taxxa kostanti minflok ma jiġu kkalkolati fuq il-prezzijiet osservati fil-forma ta’ indiċijiet armonizzati tal-prezzijiet tal-konsum f’rati tat-taxxa kostanti (HICP-CT).
            
         
               (4)
            
            
               Għandu jiġi stabbilit u miżmum qafas metodoloġiku komuni għall-ġbir ta’ HICP-CT, biex jinkisbu riżultati affidabbli u kumparabbli mill-Istati Membri kollha.
            
         
               (5)
            
            
               Tqies il-prinċipju ta’ kosteffettività skont l-Artikolu 13 tar-Regolament (KE) Nru 2494/95.
            
         
               (6)
            
            
               Il-miżuri stabbiliti f’dan ir-Regolament huma skont l-opinjoni tal-Kumitat tas-Sistema Statistika Ewropea,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 2214/96 huwa emendat kif ġej:
   
               (1)
            
            
               Fl-Artikolu 2, għandu jiżdied is-subparagrafu li ġej:
               “L-indiċijiet armonizzati tal-prezzijiet tal-konsum bir-rati tat-taxxa kostanti tfisser indiċijiet li jkejlu bidliet fil-prezzijiet tal-konsum mingħajr l-impatt tal-bidliet fir-rati tat-taxxi fuq il-prodotti matul l-istess perjodu ta’ żmien.”
            
         
               (2)
            
            
               L-Artikolu 3 jinbidel b’dan li ġej:
               “Artikolu 3
               Il-produzzjoni u l-għoti ta’ subindiċijiet
               1.   L-Istati Membri għandhom jipproduċu u jipprovdu lill-Kummissjoni (Eurostat) kull xahar bis-subindiċijiet kollha (l-Anness I) li għandhom piż li jkopri aktar minn parti waħda f’elf tal-ispiża totali koperta mill-HICP. Flimkien mal-indiċi għal Jannar ta’ kull sena, l-Istati Membri għandhom jipprovdu l-informazzjoni dwar il-ponderazzjoni korrispondenti lill-Kummissjoni (Eurostat).
               2.   Barra minn hekk, l-Istati Membri għandhom jipproduċu u jipprovdu lill-Kummissjoni (Eurostat) kull xahar bis-subindiċijiet ikkalkulati skont ir-rati tat-taxxa kostanti (HICP-CT). Il-Kummissjoni (Eurostat), b’kooperazzjoni mill-qrib mal-Istati Membri, għandha tistabbilixxi linji gwida li jipprovdu qafas metodoloġiku għall-kalkolu tal-indiċi u s-subindiċijiet tal-HICP-CT. Meta jkun iġġustifikat kif xieraq, il-Kummissjoni (Eurostat) għandha taġġorna l-metodoloġija ta’ referenza, skont l-arranġamenti proċedurali approvati mill-Kumitat tas-Sistema Statistika Ewropea.
               3.   L-indiċijiet għandhom jiġu pprovduti skont l-istandards u l-proċeduri għall-għoti ta’ dejta u metadejta kif stabbilit mill-Kummissjoni (Eurostat).”
            
         Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Għandu jieħu effett mal-indiċi għal Jannar 2013.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-11 ta’ Frar 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 257, 27.10.1995, p. 1.
   
      (2)  L-opinjoni għandha mhijiex ippubblikata fil-Ġurnal Uffiċjali.
   
      (3)  ĠU L 296, 21.11.1996, p. 8.